C 167 A/4
BG
Официален вестник на Европейския съюз
21.4.2022 г.
4.
КАК ЩЕ БЪДЕ ОРГАНИЗИРАН КОНКУРСЪТ?
4.1.
Обзор на конкурсните процедури Конкурсът ще бъде организиран в следните етапи: — кандидатстване (вж. раздел 4.3.1. по-долу); — тестове с въпроси с избор между няколко отговора: тестове за словесно-логическо, за математико-логическо и за абстрактно мислене и тестове за езиково разбиране (вж. раздел 4.3.2 по-долу); — проверка на допустимостта (вж. раздел 4.3.3. по-долу); — център за оценяване: тестове за оценяване на общите компетенции (работа по казус и интервю относно компетенциите) и свързан с областта тест (вж. раздел 4.3.4. по-долу); — проверка на удостоверителните документи и изготвяне на списъци на издържалите конкурса (вж. точка 4.3.5. по-долу).
Начинът на провеждане на тестовете (дистанционно или на място), както и други важни подробности и инструкции ще бъдат посочени в поканите за явяване на тестовете.
За тестовете с въпроси с избор между няколко отговора, както и за работата по казус кандидатите трябва да запазят дата съгласно инструкциите, получени от EPSO.
Обикновено EPSO предлага няколко дати за тестовете с въпроси с избор между няколко отговора и една дата за работата по казус, на които кандидатите могат да се явят на тези тестове.
Периодите за запазване на дата и за явяване на тестовете са ограничени.
При провеждането на тестовете на място EPSO ще гарантира, че условията, при които кандидатите участват в тестовете, са съобразени с препоръките, изготвени от съответните публични здравни органи (Европейския център за профилактика и контрол върху заболяванията, други международни, европейски и национални органи). 4.2.
Езици, използвани за настоящия конкурс 4.2.1.
Езикови изисквания Кандидатите, участващи в настоящия конкурс, трябва да отговарят на следните две условия: 1) отлично владеене (ниво С2) на един от следните езици: естонски, хърватски, италиански, нидерландски, полски или португалски.
По-долу този език ще бъде наричан „език 1“; 2) задоволително владеене (най-малко на ниво B2) на английски или френски език.
По-долу този език ще бъде наричан „език 2“.
Посочените по-горе минимални изисквани нива се отнасят за всички езикови умения (говорене, писане, четене и слушане), които се изискват във формуляра за кандидатстване.
Тези умения отразяват посочените в Общата европейска референтна рамка за езиците.
Езиковите изисквания в настоящия конкурс отчитат спецификата на служебните задължения на езиковите асистенти в Европейския парламент, Съвета на ЕС, Европейската комисия, Съда на ЕС, Европейския икономически и социален комитет и Комитета на регионите.
Езиковите опции за език 1 съответстват на целевия език на преводаческите отдели или отделите за съставяне/изготвяне на законодателни актов в институциите, чиито текстове ще бъдат обработвани.
Ето защо езиковите асистенти трябва да владеят отлично език 1 (ниво С2), за да могат да обработват сложни текстове (част от тях от правно естество), които са изготвени или преведени на този език.
Оригиналните версии на документите, обработвани от съответните служби, са най-често съставени или на английски език (например в Европейския парламент, Съвета на ЕС или Европейската комисията) или на френски език (в Съда на ЕС).
В зависимост от наемащата институция успешно издържалите конкурса кандидати, които ще бъдат наети след настоящия конкурс, ще трябва да се консултират с такива документи, когато обработват документи на език 1.